BEC บวก 5% ลุ้นกำไรครึ่งปีหลังเด่น รับรายได้โฆษณา-ลิขสิทธิ์ละครหนุน
BEC บวก 5% ลุ้นกำไรครึ่งปีหลังเด่น หลังเปิดเมืองและเศรษฐกิจที่กลับมาหลังผ่อนคลายมาตรการ คาดเห็นเม็ดเงินโฆษณากลับมาฟื้นตัว อีกทั้งการปรับโครงสร้างทำให้ SG&A ลดลงอย่างมีนัย และการออกคู่ขนานละคร-ขายลิขสิทธิ์ให้ OTT ในตปท.จะหนุนรายได้ลิขสิทธิ์และดิจิทัลซึ่งมีกำไรสูง
23 ก.ย. 2564

ผู้สื่อข่าวรายงานว่าวันนี้ (23 ก.ย.2564) ราคาหุ้นบริษัท บีอีซี เวิลด์ จำกัด (มหาชน) หรือ BEC ณ เวลา 15.28 น. อยู่ที่ระดับ 13.60 บาท เพิ่มขึ้น 0.70 บาท หรือ 5.43% โดยทำจุดสูงสุดที่ 13.70 บาท และทำจุดต่ำสุดที่ 12.90 บาท ด้วยมูลค่าการซื้อขาย 525.73 ล้านบาท

บริษัท หลักทรัพย์ฟิลลิป (ประเทศไทย) จำกัด (มหาชน) ระบุในบทวิเคราะห์ (6 ก.ย.2564) ว่าบริษัทฯได้ประโยชน์จากการเปิดเมืองเช่นกัน ด้วยกิจกรรมทางเศรษฐกิจที่กลับมาหลังผ่อนคลายมาตรการ คาดเห็นเม็ดเงินโฆษณากลับมาฟื้นตัวอีกครั้ง สำหรับครึ่งปีหลัง 2564 คาดว่ากำไรจะดีกว่าครึ่งปีหลัง 2563 จากการปรับโครงสร้างทำให้ SG&amp;A ลดลงอย่างมีนัยซึ่งช่วยหนุนในครึ่งปีหลังโดยเฉพาะในไตรมาส 4/2564 อีกทั้งจะมีการออกคู่ขนานละครและขายลิขสิทธิ์ให้ OTT ในต่างประเทศ ทั้งนี้จะหนุนรายได้ลิขสิทธิ์และดิจิทัลซึ่งมีกำไรสูง ยังคงแนะนำ “ซื้อ”